Ναυμαχία της Καρδίας

Η Ναυμαχία της Καρδίας ήταν μία ναυμαχία, που διεξήχθη περίπου το 872/3 μεταξύ των στόλων τής Ρωμαϊκής Αυτοκρατορίας και των Κρητικών Σαρακηνών τής Κρήτης στα ανοιχτά τής Καρδίας, στον κόλπο τής Σάρου. Η μάχη ήταν μία σημαντική νίκη των Ρωμαίων.

Σύμφωνα με τον χρονικογράφο τού 10ου αι. Συνεχιστή τού Θεοφάνους —το έργο τού οποίου επαναχρησιμοποιήθηκε αργότερα σχεδόν χωρίς αλλαγές από τον ιστορικό τού 11ου αι. Ιωάννη Σκυλίτζη — στα πρώτα χρόνια τής βασιλείας τού Αυτοκράτορα Βασιλείου Α' τού Μακεδόνα (βασ. 867–886 ), ο Άραβας εμίρης τής Κρήτης, Σουαγίμπ («Σαέτ» στα ελληνικά), γιος τού ιδρυτή τού εμιράτου, Αμπού Χαφς, έστειλε έναν Έλληνα αποστάτη ονόματι Φώτιο, «έναν πολεμοχαρή και δραστήριο τύπο», σε μία μεγάλη επιδρομική εκστρατεία εναντίον τής Ρωμαϊκής Αυτοκρατορίας. Ο στόλος με επικεφαλής τον Φώτιο αποτελούνταν από περισσότερα από 50 πλοία, συμπεριλαμβανομένων 27 βαρέων πλοίων (κουμπαρίες) και πολλών ελαφρύτερων γαλερών.  

Αυτός ο στόλος λεηλάτησε τις ακτές τού Αιγαίου Πελάγους, λεηλατώντας και συλλαμβάνοντας αιχμαλώτους για να τούς πωλήσουν ως σκλάβους, και μάλιστα διείσδυσε στην Προποντίδα και έφθασε στην Προκόννησο, κοντά στην Κωνσταντινούπολη.  Ήταν η πρώτη φορά από τη Β΄ Αραβική Πολιορκία τής Κωνσταντινούπολης το 717-718, που ένας μουσουλμανικός στόλος πλησίασε τόσο κοντά στη Ρωμαϊκή πρωτεύουσα.  Η Ρωμαϊκή απάντηση είχε επικεφαλής τον δρουγγάριο τού Στόλου, Νικήτα Ωορύφα, ο οποίος συνάντησε τον Σαρακηνικό στόλο σε ναυμαχία στα ανοιχτά τής Καρδίας, στον κόλπο τής Σάρου. Η μάχη ήταν μία σημαντική νίκη για τούς Ρωμαίους, οι οποίοι κατέστρεψαν 20 Σαρακηνικά πλοία με τη χρήση ελληνικού πυρός, και ανάγκασαν τα υπόλοιπα να καταφύγουν πίσω στην Κρήτη.  

Λίγο καιρό μετά από αυτή την ήττα, ο Φώτιος ηγήθηκε μίας άλλης επιδρομής εναντίον τής Ελλάδας, αλλά ο Ωορύφας τον πρόλαβε για άλλη μία φορά, και κατέστρεψε τον στόλο του, σκοτώνοντας τον Φώτιο.   Η χρονολόγηση αυτών των γεγονότων είναι ασαφής. Έκεχαρντ Άικχοφ (Seekrieg und Seepolitik zwischen Islam und Abendland, 1966) και ο Δημήτρης Τσουγκαράκης (Byzantine Crete: From the 5th Century to the Venetian Conquest, 1988) τοποθετούν τη μάχη στην Καρδιά το 872,  ενώ ο Warren Treadgold (A History of the Byzantine State and Society) και οι John Pryor και Elizabeth Jeffreys (The Age of the ΔΡΟΜΩΝ: The Byzantine Navy ca. 500–1204) την τοποθετούν περίπου στο   

 Αναφορές 

 Πηγές 
 Canard, M. (1971). "Iḳrīṭis̲h̲". In Lewis, B.; Ménage, V. L.; Pellat, Ch. & Schacht, J. (eds.). The Encyclopaedia of Islam, Second Edition. Volume III: H–Iram. Leiden: E. J. Brill. pp. 1082–1086. OCLC 495469525.
Lilie, Ralph-Johannes; Ludwig, Claudia; Pratsch, Thomas; Zielke, Beate (2013). Prosopographie der mittelbyzantinischen Zeit Online. Berlin-Brandenburgische Academie der Wissenschaften. Nach Vorarbeiten F. Winkelmanns erstellt (in German). Berlin and Boston: De Gruyter.

 Treadgold, Warren (1997). A History of the Byzantine State and Society. Stanford, California: Stanford University Press. ISBN 0-8047-2630-2.
Wortley, John, ed. (2010). John Skylitzes: A Synopsis of Byzantine History, 811–1057. Cambridge: Cambridge University Press. ISBN 978-0-521-76705-7.

Κατηγορία:Μεσαιωνικό Αιγαίο Πέλαγος
Κατηγορία:Ναυμαχίες της Βυζαντινής Αυτοκρατορίας